b'\n_START_ARTICLE_\nCedre\n_START_SECTION_\nMorfologia\n_START_PARAGRAPH_\nEls cedres s\xc3\xb3n grans arbres de 25 a 50 metres d\'al\xc3\xa7ada, en els quals les fulles \xe2\x80\x95agulles perennes i curtes (de 2 a  4 cm), una mica punxegudes, per\xc3\xb2 m\xc3\xa9s llargues (de 3 a  6 cm) i m\xc3\xa9s flexibles en el cas del cedre de l\'Him\xc3\xa0laia\xe2\x80\x95 es reuneixen en branquetes sobre branquetes curtes. La seva copa, afilada durant la seva joventut, pren una forma tabular caracter\xc3\xadstica a partir dels 30 anys. Les seves branques s\xc3\xb3n molt horitzontals._NEWLINE_La pinya \xc3\xa9s ovoide oblonga, de 6 a 11 cm de llarg i 4 a 6 cm de di\xc3\xa0metre, de la qual sorgeixen pinyons prims, separant-se abans de la seva caiguda de l\'arbre. Les llavors triangulars tenen ales._NEWLINE_Els cedres poden arribar a viure m\xc3\xa9s de dos mil anys.\n_START_SECTION_\nArbres ornamentals\n_START_PARAGRAPH_\nEls cedres han estat introdu\xc3\xafts a Europa all\xc3\xad on s\xc3\xb3n \xc3\xa0mpliament utilitzats com a arbres d\'ornament en jardins. N\'existeixen nombroses varietats hort\xc3\xadcoles._NEWLINE_Una de les varietats m\xc3\xa9s conegudes \xc3\xa9s el "cedre blau", Cedrus atlantica \'Glauca\', que tamb\xc3\xa9 existeix amb forma de Salix babylonica: Cedrus atlantica \'Glauca pendula\'.\n_START_SECTION_\nFusta\n_START_PARAGRAPH_\nLa fusta de cedre del L\xc3\xadban va ser profusament utilitzada com a material de construcci\xc3\xb3 a l\'antic Egipte i \xe2\x80\x95segons la B\xc3\xadblia\xe2\x80\x95 es va utilitzar per a construir el primer temple de Jerusalem (possiblement cap al 976 aC). _NEWLINE_La seva fusta t\xc3\xa9 la qualitat d\'espantar insectes i cucs, i una olor peculiar. El cedre \xe2\x80\x95erez en hebreu\xe2\x80\x95 \xc3\xa9s l\'arbre m\xc3\xa9s citat de la B\xc3\xadblia._NEWLINE_No obstant aix\xc3\xb2, per ser una fusta bastant fr\xc3\xa0gil, la seva ocupaci\xc3\xb3 en fusteria \xc3\xa9s molt limitada. Les seves propietats d\'imputridesa el fan idoni en la construcci\xc3\xb3 naval i la fabricaci\xc3\xb3 de sarc\xc3\xb2fags. S\'usa en la construcci\xc3\xb3, sobretot com a recobriment de murs exteriors (bevel-siding) i per a teules de fusta (shingles)._NEWLINE_La fusta noble d\'aquest arbre \xc3\xa9s \xc3\xbatil per a crear instruments musicals, com guitarres, de gran sonoritat i bellesa, aix\xc3\xad com per a confeccionar objectes artesans (cofres, joiers, etc.). Tamb\xc3\xa9 s\'usa habitualment en la fabricaci\xc3\xb3 de llapis.\n_START_SECTION_\nEss\xc3\xa8ncia i resina\n_START_PARAGRAPH_\nL\'oli natural arom\xc3\xa0tic del cedre de l\'Atles t\xc3\xa9 propietats antis\xc3\xa8ptiques._NEWLINE_No confongueu aquest oli amb l\'\xc2\xaboli de cedre\xc2\xbb utilitzat per a l\'observaci\xc3\xb3 microsc\xc3\xb2pica, extret del ginebre de Virg\xc3\xadnia, per aix\xc3\xb2 anomenat cedre de Virg\xc3\xadnia._NEWLINE_Per als antics egipcis, l\'ess\xc3\xa8ncia del cedre s\'utilitzava en el proc\xc3\xa9s d\'embalsamament de m\xc3\xb2mies.'